Visualitzador del sistema solar
El visualitzador del sistema solar
Visualitzador del sistema solar
Aquesta eina mostra un model del nostre sistema solar com es veu des de dalt. El Sol es dibuixa com a un punt groc al centre de la representació gràfica, i les òrbites dels planetes es dibuixen com a el·lipses amb les formes i orientacions correctes. La posició actual de cada planeta al llarg de la seva òrbita es dibuixa com a un punt acolorit junt amb una etiqueta de nom. La vista es pot apropar i allunyar amb les tecles + i -, i la pantalla es pot tornar a centrar amb les tecles de cursor, o fent doble clic amb el ratolí en qualsevol lloc de la pantalla. També podeu centrar en un planeta amb les tecles 0–9 (0 és el Sol; 9 és Plutó). Si centreu en un planeta, el temps passarà com estigui a l'eina.
El visualitzador del sistema solar disposa del seu propi rellotge, independent del rellotge en la finestra principal del . Hi ha un giny de control del pas temporal en aquesta eina, similar al que hi ha en la barra d'eines de la finestra principal. No obstant això, aquest control pren el valor predeterminat d'un dia per a cada pas temporal (de manera que es pugui apreuar el moviment dels planetes), i comença amb el rellotge en pausa quan s'obre l'eina. És possible ajustar la data a ara prement el botó Avui.
El model actual emprat per a l'òrbita de Plutó és vàlid únicament des de la data actual fins aproximadament 100 anys després. Si es deixa que el rellotge del sistema solar avanci més enllà, veureu que Plutó es comporta d'un mode força estrany! Tenim present aquesta qüestió, i aviat mirarem de millorar el model de l'òrbita de Plutó.